|  |
| --- |
| **Consulta relativa al projecte de decret de modificació del Decret 266/2007, de 4 de desembre, pel qual s’aprova el Reglament del Cos d’Agents Rurals.** |
| **1. Problemes que es pretenen solucionar amb la iniciativa** |
| La Llei 5/2017, de 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, va modificar la Llei 17/2003, de 4 de juliol, en el sentit de suprimir la categoria auxiliar de l’escala bàsica del Cos d’Agents Rurals. Aquesta Llei també va ser modificada per la Llei 2/2014, del 27 de gener, de mesures fiscals, administratives, financeres i del sector públic, en relació al sistema de provisió dels llocs de cap d’àrea regional.El Decret 266/2007, de 4 de desembre, pel qual s’aprova el Reglament del Cos d’Agents Rurals ha quedat tàcitament derogat en alguns aspectes, si bé, formalment no s’ha adaptat a aquests canvis legals, amb els conseqüents problemes d’inseguretat jurídica. D’altra banda, la configuració actual dels requisits d’accés als grups de suport i grups especials impedeix que hi puguin accedir els agents de l’escala bàsica, la qual cosa esdevé un obstacle per satisfer les necessitats operatives del Cos d’Agents Rurals. La realitat actual és que seria convenient que aquells agents que posseeixen habilitats, aplicació de tècniques o ús de materials especials, poguessin formar part d’aquests grups, d’acord amb els principis d’eficàcia i adaptabilitat. |
| **2. Els objectius de la iniciativa** |
| * Adaptar el Reglament del Cos d’Agents Rurals a les darreres modificacions de la Llei 17/2003, de 4 de juliol, que son:
	+ la supressió de la categoria auxiliar de l’escala bàsica, efectuada per la modificació operada a través de la Llei 5/2017, de 28 de març.
	+ i la previsió del sistema de lliure designació per a la provisió dels llocs de cap d’àrea regional, efectuada per la Llei 2/2014, del 27 de gener, de mesures fiscals, administratives, financeres i del sector públic.
* Eliminar el requisit de ser agent major o superior per accedir als grups de suport i grups especials, de manera que l’accés s’obriria als agents de l’escala bàsica;
* I valora la introducció d’altres modificacions per millorar la operativa del cos.
 |
| **3. Les possibles solucions alternatives reguladores i no reguladores** |
| - L’opció de “no fer res” o mantenir la situació actual, la qual cosa suposa que el reglament del Cos d’Agents Rurals no s’adapti a la legislació vigent, ni a les necessitats derivades de la operativa del cos que s’han posat de manifest al llarg dels anys. - L’opció normativa, preferida, i així:- Possibilitar l’adaptació del reglament del Cos d’Agents Rurals a la legislació vigent i a les necessitats derivades de la operativa del cos que s’han posat de manifest al llarg dels anys.  |
| **4. Necessitat i oportunitat de l’aprovació** **de la norma** |
| Es considera necessària la modificació del Reglament del Cos d’Agents Rurals, en primer lloc, per millorar la seguretat jurídica, atès que s’adapten les disposicions del decret que han quedat tàcitament derogades amb les darreres modificacions de la Llei 17/2003, de 4 de juliol. En segon lloc, es considera necessari en ares al principi d’eficàcia i per a un millor aprofitament dels recursos humans disponibles dins el CAR que aquells agents de l’escala bàsica que posseeixen habilitats, aplicació de tècniques o ús de materials especials puguin formar part dels grups especials i dels grups de suport. I finalment, es pretén aprofitar la modificació del reglament per valora la adaptació del Reglament a les necessitats observades durant els anys de vigència de la norma. |